Ministerio de Magia

Le Ministerio del Magia o Ministerio pro Magia es le governamento del magos britannic in le serie Harry Potter scribite per J. K. Rowling. Su capite es le Ministro pro magia, qui functiona como governator del mundo magic in le Regno Unite. Le Ministerio era fundate in 1707 e le prime Ministro pro magia, Ulick Gamp, era in le officio 1707-1718. Alie ministros del magia plus recente include Millicent Bagnold, Cornelius Fudge, Rufus Scrimgeour, e Kingsley Shacklebolt.

Il pare que le Ministerio non es completemente independente del governamento muggle del Regno Unite: in le prime capitulo del sexte libro in le serie, Harry Potter e le Prince Semisanguine, Cornelius Fudge visita 10 Downing Street e consulta con le prime ministro britannic re le crisis del resurgentia de Lord Voldemort. Nos discoperi in iste capitulo que normalmente in prime ministro britannic recipe un visita al principio de su termino del ministro pro magia, qui explica le existentia del mundo magic, e qui visita de nove pro consultar in tempores de crisis. Le visitas son annunciate al prime ministro muggle per un portrait de Ulick Gamp in le muro in 10 Downing Street.

Categoria:Harry Potter